Pohonné látky by mohli v najbližších dňoch zlacnieť o jeden cent
TASR, 1. februára 2016 13:44
Priemerné ceny benzínov a nafty pritom klesali aj v uplynulom týždni. "Benzín zlacnel o 0,012 eura na 1,144 eura za liter. Cena nafty sa znížila o 0,023 eura na 0,939 eura za liter," skonštatoval investičný manažér spoločnosti Finlord Boris Tomčiak.
Podľa údajov Európskej komisie sú pritom pohonné látky na Slovensku, v porovnaní s ostatnými krajinami Európskej únie, pomerne vysoké. "Relatívne drahý je predovšetkým benzín," doplnil Tomčiak.
Lacnejší benzín ako na Slovensku bol v uplynulom týždni v Českej republike, kde stál 1,011 eura za liter, v Rakúsku stál liter 1,054 eura a najlacnejší bol v Poľsku, kde mohli motoristi zaplatiť 0,897 eura za liter. Drahší benzín ako na Slovensku bol napríklad v Nemecku, Taliansku a vo Francúzsku.
Pod pokles pohonných látok sa podpisuje znižovanie cien čierneho zlata na svetových trhoch. Cena ropy Brent sa dnes pohybuje na úrovni okolo 35 dolárov (32,05 eura) za barel (159 litrov) a americká ropa WTI sa obchoduje približne na úrovni 33 dolárov za barel.
Najnovšie články v rubrike
Ceny stavebných prác v septembri 2016 medzimesačne klesli
V porovnaní so septembrom 2015 sa však zvýšili o 0,8 percenta.
Indikátor ekonomického sentimentu sa v októbri 2016 zmenil minimálne
Priaznivý vývoj v službách a medzi spotrebiteľmi tlmil nepriaznivým vývojom v priemysle, stavebníctve a obchode.
Ceny agrokomodít boli v septembri 2016 medziročne nižšie
Ceny na Slovensku boli medziročne nižšie o 6,2 percenta.